ཆེས་མཐོའི་ཁྲིམས་ཞིབ་ཁང་གི་ཁྲིམས་ཞིབ་པ་གཞན་ངག་དབང་ཆོས་གྲགས་ལགས་བགྲེས་ཡོལ་སྔ་བསྣུར་ཞུས་རྗེས་ཁོང་གི་ཚབ་གསར་པ་འདེམས་སྒྲུག་གི་ལས་གཞི་འགོ་འཛུགས་གནང་དགོས་ཀྱི་ཡོད་པ་དང་།བརྒྱུད་རིམ་དེ་ནི་དཔལ་ལྡན་སྲིད་སྐྱོང་བློ་བཟང་སེངྒེ་ལགས་དང་བོད་མི་མང་སྤྱི་འཐུས་ཚོགས་གཙོ་མཁན་པོ་བསོད་ནམས་བསྟན་འཕེལ་ལགས།ཚོགས་གཞོན་ཨ་ཅརྱ་ཡེ་ཤེས་ཕུན་ཚོགས་ལགས།སྤྱི་ཁྱབ་ཁྲིམས་ཞིབ་པ་བཀའ་བརྒྱུད་དོན་གྲུབ་ལགས་བཅས་བཞིས་འོས་མི་འདེམས་སྒྲུག་གི་ཚོགས་ཆུང་ཟུར་འཛུགས་གནང་རྗེས་ལས་དོན་འགོ་འཛུགས་བྱེད་དགོས་ཀྱི་ཡོད་པ་དང་།ཚོགས་ཆུང་དེ་ནས་མིང་འདོན་བྱས་པའི་ཚོགས་མི་ཚོས་ཁྲིམས་ཞིབ་པ་གཞན་གྱི་འོས་མི་གཉིས་ལས་མི་ཉུང་བ་མིང་འདོན་གནང་དགོས་ཀྱི་་ཡོད།